


ANDMEKAITSETINGIMUSED

Kehtivad alates: [päev].[kuu].2025
[bookmark: _heading=h.30j0zll]Käesolevad andmekaitsetingimused kirjeldavad, kuidas töödeldakse teie isikuandmeid, kui kasutate mõnda kolmandast isikust teenuse osutaja pakutud tehisintellektisüsteemi (edaspidi “TI-rakendus“) mõnel käesolevates andmekaitsetingimustes kirjeldatud eesmärgil. 
[bookmark: _heading=h.1fob9te]Kui teil tekib täpsustavaid küsimusi selle kohta, kuidas teie isikuandmeid töödeldakse või kui te soovite esitada meile teie isikuandmete töötlemisega kaasnevate õiguste teostamiseks taotlusi, võtke meiega ühendust allpool peatükis „Kontakt“ toodud kontaktandmetel. Samuti tutvuge oma kooli andmekaitsetingimustega.
1. MÕISTED

	„andmesubjekt“
	on füüsiline isik (sh õpetaja või õpilane), kelle isikuandmeid sihtasutus töötleb;

	„andmekaitsetingimused“
	on käesolev isikuandmete töötlemise dokument;

	„IKÜM“
	on Euroopa Parlamendi ja nõukogu määrus (EL) 2016/679, 27. aprill 2016, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus);

	„isikuandmed“
	on igasugune teave tuvastatud või tuvastatava füüsilise isiku (andmesubjekti) kohta; tuvastatav füüsiline isik on isik, keda saab otseselt või kaudselt tuvastada, eelkõige sellise identifitseerimistunnuse põhjal nagu nimi, isikukood, asukohateave, võrguidentifikaator või selle füüsilise isiku ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal;

	„kehtiv õigus“
	on kõik kehtivad Euroopa Liidu õigusaktid ning kõik kehtivad Eesti Vabariigi õigusaktid, sealhulgas, kuid mitte ainult, IKÜM-i riigisisesed rakendusaktid, mis kehtivad käesolevate tingimuste kehtivuse ajal või hakkavad kehtima pärast tingimuste kehtestamist;

	„kasutaja“
	on iga isik, sh kooli õpetaja ja õpilane, kes TI-rakendust kasutab;

	“kasutajakonto”
	on kasutaja loodud isikustatud konto, mille kasutaja on loonud TI-rakenduse kasutamiseks;

	„kool“
	on iga õppeasutus Eesti Vabariigi haridusseaduse tähenduses, kes on liitunud sihtasutuse pakutava projektiga. Kool on kasutajate isikuandmete töötlemisel vastutavaks töötlejaks. Iga liitunud kooli andmekaitsetingimustega on võimalik tutvuda vastava kooli veebilehel või kooliga kontakteerudes;

	„projekt“
	on sihtasutuse korraldatav ning juhitav haridusprojekt, mille raames tagatakse koolidele juurdepääs TI-rakendustele ja võimaldatakse nende kasutamine õppetöös; 

	„TI-rakendus“

	on kolmandast isikust teenuse osutaja pakutav tehisintellektisüsteem (sh keelemudel) õppetöö ja õppetegevuse toetamiseks; 

	„sihtasutus“
	on Sihtasutus TI-Hüpe, registrikood 90016335, aadress Tõnismägi 11, Tallinn 10119. Sihtasutus on käesolevate andmekaitsetingimuste tähenduses volitatud töötleja; 

	„vastutav töötleja“
	on füüsiline või juriidiline isik, avaliku sektori asutus, amet või muu organ, kes üksi või koos teistega määrab kindlaks Isikuandmete töötlemise eesmärgid ja vahendid;

	„volitatud töötleja“
	on füüsiline või juriidiline isik, avaliku sektori asutus, amet või muu organ, kes töötleb isikuandmeid vastutava töötleja nimel;

	„õpetaja“
	on iga TI-rakendust kasutava kooli õpetaja ja teised õppetöö korraldamisega seotud isikud (nt haridustehnoloog, IT-juht);

	„õpilane“
	on iga TI-rakendust kasutava kooli õpilane.




2. MILLAL JA MILLISTEL EESMÄRKIDEL ISIKUANDMEID TÖÖTLEME?

Isikuandmete töötlemine kooli poolt

2.1. Kool tegutseb vastutava töötlejana seoses oma õpilaste ja õpetajate isikuandmete töötlemisega, sh konto loomine ja TI-rakenduse kasutamise võimaldamine õppetöös. Kooli õigus töödelda õpilaste isikuandmeid TI-rakenduse kasutamise võimaldamisel tuleneb sõltuvalt kooli liigist, kas põhikooli- ja gümnaasiumiseaduse §-st 201 või kutseõppeasutuse seaduse §-st 321. Õpetajate isikuandmete töötlemise õiguslik alus tuleneb IKÜM artikkel 6 lõike 1 punktist (b) (töölepingu täitmine).

2.2. Kooli poolt töödeldavate isikuandmete säilitamise ja töötlemise täpsemad tingimused on määratletud iga kooli enda andmekaitsetingimustes. Kool tagab, et andmete töötlemine toimub kooskõlas kehtivate õigusaktidega ning rakendades asjakohaseid tehnilisi ja korralduslikke turvameetmeid.

Isikuandmete töötlemine sihtasutuse poolt

2.3. Sihtasutus töötleb isikuandmeid volitatud töötlejana vastavalt käesolevates andmekaitsetingimustes sätestatud eesmärkidele ning kehtivatele õigusaktidele, sealhulgas isikuandmete kaitse seadusele ja IKÜM-le. Töötlemisel rakendatakse isikuandmete kaitse põhimõtteid, sealhulgas minimaalsuse põhimõtet, töödeldes ainult neid andmeid, mis on vajalikud projekti ja TI-rakenduse eesmärkide täitmiseks.

2.4. Sihtasutus kogub isikuandmeid koolidelt, kes toimivad vastutava töötlejana oma õpetajate ja õpilaste isikuandmete kogumisel. Sihtasutus töötleb koolidelt saadud andmeid selleks, et tagada koolidele, õpetajatele ja õpilastele ligipääs TI-rakendusele ning võimaldada selle kasutamine õppetöös.  

2.5. Sihtasutus võib teatud juhtudel olla isikuandmete vastutavaks töötlejaks. Sihtasutus võib sellisel juhul töödelda isikuandmeid järgnevatel eesmärkidel ja alustel: 

· Lepingu täitmine (IKÜM artikkel 6 lg 1 punkt b). Sihtasutus töötleb koolide esindajate isikuandmeid lepingute sõlmimiseks ja täitmiseks, samuti projektiga seotud tegevuste korraldamiseks. 

· Õigustatud huvi alusel (IKÜM artikkel 6 lg 1 punkt f). Sihtasutus võib töödelda isikuandmeid ka siis, kui see on vajalik sihtasutuse õigustatud huvi korral. Õigustatud huvi alusel töötleb sihtasutus isikuandmeid ainult juhul, kui sellist töötlemist ei kaalu üle andmesubjekti huvid või põhiõigused ja -vabadused, mille nimel tuleb isikuandmeid kaitsta. Õigustatud huvi alusel töödeldakse üksnes andmeid, mis on saadud andmesubjektilt või tekkinud lepingu täitmise käigus. Isikuandmete töötlemiseks võib olla õigustatud huvi, kui see on vajalik õigusnõuete koostamiseks, esitamiseks või kaitsmiseks. 

Õigustatud huvi alusel töödeldud andmete säilitamisel lähtutakse seadusest tulenevast tähtajast, milleks on 3 aastat pärast teenuse pakkumist. Täpsemalt säilitamistähtaegade kohta peatükis “Milliseid isikuandmeid töötleme?”.

3. MILLISEID ISIKUANDMEID TÖÖTLEME?

Sõltuvalt sellest, kas teie isikuandmeid töötleb kool (näiteks kui olete kooli õpilane või õpetaja) või sihtasutus (näiteks kui esindate kooli koostöölepingu sõlmimisel), võidakse isikuandmeid töödelda alljärgnevalt. Täpsemat informatsiooni isikuandmete töötlemistoimingute ning säilitamistähtaegade kohta saab iga kooli andmekaitsetingimustest. 

	Eesmärk
	Kogutavad isikuandmed
	Õiguslik alus
	Säilitamistähtaeg

	Kooli poolt kasutajakonto loomine õpilastele 
	Kontaktandmed: ees- ja perekonnanimi, kooliga seotud e-postiaadress, parool (krüpteeritult), haridusasutus ning TI-rakendusse vabas vormis tekstina sisestatavad andmed (mis võivad sisaldada isikuandmeid)
	IKÜM artikkel 6 (1) (e) tulenevalt sõltuvalt kooli liigist, kas põhikooli- ja gümnaasiumiseadusest või kutseõppeasutuse seadusest

	Kuni kasutajakonto kustutamiseni või kuni seadusest tuleneva kohustuse täitmiseni. 




	Kooli poolt kasutajakonto loomine õpetajatele
	Kontaktandmed: ees- ja perekonnanimi, kooliga seotud e-postiaadress, parool (krüpteeritult), haridusasutuse andmed ning TI-rakendusse vabas vormis tekstina sisestatavad andmed (mis võivad sisaldada isikuandmeid)
	IKÜM artikkel 6 (1) (b)
	Kuni lepingu lõppemiseni

	Kooli poolt TI-rakenduse kasutamine õppetöös
	TI-rakenduse kasutamisandmed: interaktsioonide arv, päringute sisu jms. Seejuures ei kasutata TI-rakenduse treenimiseks ega jagata kolmandate osapooltega TI-rakendusse sisestatud tekste.
	IKÜM artikkel 6 (1) (e) õpilaste ja õpetajate puhul tulenevalt põhikooli- ja gümnaasiumiseadusest või kutseõppeasutuse seadusest
	Kuni kasutajakonto kustutamiseni või kuni seadusest tuleneva kohustuse täitmiseni.

	Sihtasutuse poolt koolide esindajatega suhtlemine projekti raames
	Kontaktandmed: ees- ja perekonnanimi, ametikoht, tööalane e-post ja telefon
	IKÜM artikkel 6 (1) (b), pärast lepingu lõppemist IKÜM artikkel 6 (1) (f)
	Kuni 3 aastat pärast teenuse pakkumist (TsÜS § 146 lg 1).

	Raamatupidamine
	Juriidilise kohustuse täitmiseks vajaminevad dokumendid
	IKÜM artikkel 6 (1) (c)
	7 aastat tulenevalt raamatupidamise seadusest (RPS § 12 lg 4).




4. KELLELE JA MISSUGUSTEL TINGIMUSTEL VÕIME ISIKUANDMEID EDASTADA?

4.1. Sihtasutus võib olla teatud juhtudel isikuandmete eraldiseisev vastutav töötleja, näiteks juhul, kui sihtasutus töötleb koolide esindajate andmeid lepingu sõlmimise ja täitmise eesmärgil. Sellisel juhul ei edasta sihtasutus isikuandmeid kolmandatele isikutele, välja arvatud selleks kehtiva õiguse alusel seaduslikku õigust omades. Sihtasutus ei edasta isikuandmeid Euroopa Majandusühendusest väljapoole.

4.2. Sihtasutus võib kasutada isikuandmete töötlemisel volitatud töötlejaid. Sihtasutus poolt määratud volitatud töötlejad, kes võivad piiratud juhtudel isikuandmeid töödelda, on näiteks IT-teenuse osutajad või makseteenuse osutajad või teised platvormi funktsioneerimiseks vajalikud teenuse osutajad. 

4.3. Volitatud töötlejana võib sihtasutus kasutada alltöötlejaid, kelle hulka kuulub ka kolmandast isikust teenuse pakkuja, kes võimaldab koolidel, õpetajatel ja õpilastel kasutada TI-rakendust õppetöös ning õppetöö läbiviimisel, s.o OpenAI ja/või Google sõltuvalt koolis kasutusel olevast TI-rakendusest. Ka sellisel juhul ei edasta sihtasutus isikuandmeid Euroopa Majandusühendusest väljapoole. Täpsemalt koolis kasutusel oleva(te) TI-rakendus(te) kohta saab informatsiooni kooli andmekaitsetingimustest.

4.4. Teatud juhtudel võib sihtasutus edastada pseudonüümitud või anonümiseeritud kujul isikuandmeid teadus- ja arendustegevuse eesmärgil. Sellisel juhul on vajalik ka asjaomase eetikakomitee või Andmekaitse Inspektsiooni eelnev nõusolek, v.a juhul, kui tegemist on täidesaatva riigivõimu analüüsi ja uuringuga, mis tehakse poliitika kujundamise eesmärgil. 	Comment by Mirjam Reinthal - HTM: Üle vaadata, kui IKS § 6 muudetakse.

4.5. Sihtasutus kasutab volitatud töötlejatena ja alltöötlejatena üksnes selliseid koostööpartnereid, kelle usaldusväärsuses on sihtasutus veendunud ja kes on võtnud kohustuse töödelda isikuandmeid kooskõlas kehtiva õigusega.

5. MILLISED ÕIGUSED SIHTASUTUS ANDMESUBJEKTILE TAGAB?

5.1. Sihtasutus tagab kõik kehtivast õigusest andmesubjektile tulenevad õigused. 

5.2. Igal andmesubjektil on muu hulgas järgmised õigused:

· juurdepääsuõigus: õigus igal ajal küsida, kas sihtasutusel on tema kohta isikuandmeid või mitte ning saada teavet selle kohta, milliseid isikuandmeid sihtasutus tema kohta töötleb;
· õigus isikuandmete parandamisele: õigus taotleda sihtasutuselt oma isikuandmete täpsustamist või parandamist, kui need on ebapiisavad, puudulikud või valed; 
· õigus vastuväidete esitamisele: õigus esitada sihtasutusele vastuväiteid oma isikuandmete töötlemise suhtes, näiteks siis, kui isikuandmete kasutamine põhineb sihtasutuse õigustatud huvil; 
· õigus nõuda isikuandmete kustutamist: õigus taotleda isikuandmete kustutamist, näiteks siis, kui isikuandmeid töödeldakse andmesubjekti nõusolekul ja andmesubjekt on nõusoleku tagasi võtnud; 
· õigus piirata töötlemist: õigus nõuda, et sihtasutus piiraks isikuandmete töötlemist kehtiva õiguse alusel, näiteks siis, kui sihtasutus ei vaja enam isikuandmeid töötlemise eesmärkide saavutamiseks või kui andmesubjekt on esitanud isikuandmete töötlemise suhtes vastuväite;
· õigus võtta isikuandmete töötlemiseks antud nõusolek tagasi: kui isikuandmete töötlemine põhineb andmesubjekti antud nõusolekul, on andmesubjektil igal ajal õigus sihtasutusele antud nõusolek tagasi võtta;
· õigus andmete ülekantavusele: õigus saada sihtasutuselt isikuandmed, mida andmesubjekt on ise sihtasutusele esitanud ning mida töödeldakse andmesubjekti nõusoleku alusel või andmesubjektiga sõlmitud lepingu täitmiseks kirjalikult või üldkasutatavas elektroonilises vormingus, ning, kui see on tehniliselt võimalik, nõuda, et sihtasutus edastaks need andmed mõnele muule vastutavale töötlejale;
· õigus esitada kaebus: Kui andmesubjekt leiab, et tema isikuandmete töötlemisel on rikutud tema õigusi, on tal alati õigus pöörduda nõude või kaebusega Andmekaitse Inspektsiooni poole – Tatari 39, 10134 Tallinn, info@aki.ee, www.aki.ee. 

5.3. Andmesubjekti käesolevas peatükis loetletud õigused seoses tema isikuandmete töötlemisega ei ole täielikud õigused. Teatud juhtudel võivad teiste andmesubjektide õigused või sihtasutus juriidilised kohustused piirata andmesubjekti õigusi. 

5.4. Isikuandmete töötlemisega kaasnevate õiguste teostamiseks või isikuandmete töötlemisega seotud taotluste esitamiseks võtke palun ühendust peatükis „Kontakt“ toodud kontaktandmetel. 

6. KUIDAS TAGAB SIHTASUTUS ISIKUANDMETE TURVALISUSE?

6.1. Sihtasutus kohustub tagama isikuandmete töötlemise turvalisuse, eesmärgiga kaitsta isikuandmeid tahtmatu või volitamata töötlemise, avalikuks tuleku või hävimise eest. 

6.2. Võttes arvesse teaduse ja tehnoloogia viimast arengut ja rakendamise kulusid ning isikuandmete töötlemise laadi, ulatust, konteksti ja eesmärke, samuti töötlemisest tulenevaid andmesubjektide õigusi ja vabadusi ähvardavaid erineva tõenäosuse ja suurusega ohte, rakendab sihtasutus isikuandmete töötlemisel asjakohaseid tehnilisi ja korralduslikke meetmeid isikuandmete turvalisuse tagamiseks. 

7. KONTAKT

7.1. Vastavalt õigusaktide või praktika muutumisele on sihtasutusel õigus andmekaitsetingimusi muuta ja see avaldatakse koheselt TI-rakenduses. Isikuandmete töötlemisega seotud küsimuste korral või isikuandmete töötlemisega seotud taotluste esitamiseks, võtke palun ühendust sihtasutusega. 

Sihtasutuse kontaktandmed: 

Sihtasutus TI-Hüpe
e-post: info@tihupe.ee



